NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-05-28):
Ďakujem. Teraz pýtam sa, či sa chce niekto prihlásiť do rozpravy ústne. Nie je tomu tak, vyhlasujem rozpravu za skončenú. Pani navrhovateľka, chcete zaujať stanovisko? Nech sa páči.
Spišiak, Jaroslav, poslanec NR SR (2023-11-28):
Ďakujem za slovo. Chcel by som upozorniť rečníka, že nielen čurillovci dostali tú, ten inštitút právnej ochrany oznamovateľa, ale aj pani Santusová napríklad. Čiže aj ona, keď požiadala, tak tú ochranu dostala. Prečo ju nedostal pán Emmel? No pán Emmel ju nedostal preto, lebo o ňu nepožiadal. Ak by o ňu požiadal, tak by kompetentný prokurátor rozhodol, či mu ju udelí, alebo neudelí. A za ďalšie. Rečník hovoril, že ľudí nezaujímajú čurillovci, ľudí zaujíma všeličo iné, teda to, čo ich priamo ťaží v ich bežnom živote. Tak ja chcem povedať, že existujú ľudia na Slovensku, ktorých osud čurillovcov naozaj zaujíma a sú zvedaví vzhľadom k tomu, čo tí čurillovci urobili a robili, ako s nim naloží súčasná vládna garnitúra, konkrétne minister vnútra. Čiže áno, existujú ľudia, ktorých práveže zaujíma, ako sa bude nakladať s takými ľuďmi, ktorí tu odhaľovali korupciu, závažnú organizovanú trestnú činnosť. Čiže áno. A ja tých ľudí tu zastupujem. Ďakujem. (Potlesk.)
Jurinová, Erika, podpredsedníčka NR SR (2014-01-29):
Pán poslanec Simon.
Laššáková, Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 137 poslancov, za návrh 59, proti 33, zdržalo sa 44 poslancov, nehlasoval 1. Konštatujem, že sa Národná rada uzniesla, že nebude pokračovať v rokovaní ani o tomto návrhu zákona . Ďalej budeme hlasovať v prvom čítaní o návrhu pána poslanca Alojza Hlinu na vydanie zákona, ktorým sa mení zákon č. 317/2012 Z. z. o inteligentných dopravných systémoch, tlač 687. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi, aby hlasovanie uviedol. Nech sa páči, pán poslanec. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov , tlač 687.)
Šeliga, Juraj, podpredseda NR SR (2020-07-23):
Pán poslanec Linhart.
Dostál, Ondrej, poslanec NR SR (2019-10-28):
Pán predseda, dajte, prosím, hlasovať o tom, že Národná rada prerokuje návrh zákona v druhom čítaní.
J. Vaľová, poslankyňa: (2008-10-22):
Poviem o tej diskriminácii. Vyčítate diskrimináciu nášmu zákonu, že teda prečo sme to nedali na štvrté a na piate dieťa, je to diskriminačné, a vzápätí v duchu poviete, veď možno sme im mohli dať aj nižšiu sumu aj menej. Áno, samozrejme, to by nebolo diskriminačné. Čiže budeme dávať  takto peniaze, ja poviem, lážo-plážo. Takže asi takto by to podľa vás vyzeralo, keby ste boli vo vláde. Chcem len povedať, že nám nejde len o zvyšovanie populácie, ale nám ide aj o zdravú populáciu, a preto ten príspevok na prvé, druhé a tretie dieťa. Takisto by som chcela povedať, pán kolega, no zase ste ma pobavili. Teraz vešiate ľuďom na nos a motúzy im dávate, že dávame 3 eurá ako prídavok na dieťa. Dobre sa to počúva, že sú to len tri eurá a že to budú len dva obedy v školskej jedálni. Zase poviem, viete, musíme sa porovnávať. My, keď sa chceme porovnávať, budúca vláda ešte nie je, čiže sa porovnávame s tou minulou. No vy ste im nedali ani tie dva obedy, keď to mám povedať takto. A vy ste 1. 1. 2004 zrušili valorizáciu. Že vám nie je hanba? Že vám nie je hanba tuná ešte rozprávať o tom, o koľko korún my valorizujeme detské prídavky? Veď vy ste to zrušili? Ja na vašom mieste sedím v kúte a ani sa neozývam, pretože o tomto skutočne, čo ste teraz predviedli, keby bol koniec týždňa, tak si myslím, že asi už dovolenkujete. Ďakujem.
J. Senko, poslanec: (2008-11-27):
Ďakujem za pozornosť.
Bugár, Béla, podpredseda NR SR (2018-10-24):
Pani poslankyňa, nemáte slovo.
Kecskés, Ján, poslanec NR SR (2018-06-18):
Milan, spomínal si vo svojej rozprave, že demografická krivka Slovákov, alebo resp. nášho národa je zlá, alebo resp. ide tým negatívnym smerom. No svedčí o tom aj štatistika, ktorá ukazuje, že v roku 1992/1993 sme mali, bol priemerný vek prvorodičky 23-24 rokov, a keď sa pozrieme na priemerný vek prvorodičky v roku 2016/2017, tak ten vek sa pohybuje na úrovni 28 rokov, čiže má za tie roky veľmi stúpajúcu tendenciu. A je to z toho dôvodu, že materstvo alebo resp. rodičovstvo, je dnes, bohužiaľ, drahé a nákladné, a málo ľudí si to môže dovoliť a uprednostňuje kariéru, alebo resp. nejakú školu, a teda vzdelanie pred týmto. Preto sme prišli s týmto návrhom zákona, aby sme zlukratívnili ten pobyt ženy alebo rodiča na materskej dovolenke, aby sme mohli vychovávať za dobré peniaze, alebo resp. v tomto období, mohli kvalitne poskytnúť dobrú výchovu našim deťom. Ďakujem.
Hort, Milan, podpredseda NR SR (2011-09-07):
Ďakujem pekne. Zaujmite miesto určené pre spravodajcov. Otváram všeobecnú rozpravu. Konštatujem, že som nedostal žiadnu písomnú prihlášku, preto sa pýtam, kto sa hlási do rozpravy ústne. Neevidujem ani jedného poslanca alebo pani poslankyňu, a preto vyhlasujem všeobecnú rozpravu... (Reakcia z pléna.) Pán poslanec, trošku skôr sa treba prihlásiť do rozpravy. Takže pán poslanec Martin Chren ako jediný je prihlásený do rozpravy. Uzatváram možnosť sa prihlásiť do rozpravy. Nech sa páči.
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 130, hlasovania sa zdržali 3, nehlasoval 1. Konštatujem, že spomínané body zo spoločnej správy sme schválili. Nech sa páči.
Laššáková, Jana, podpredsedníčka NR SR (2015-05-19):
Na vystúpenie pána poslanca s faktickými poznámkami páni poslanci Susko a pani poslankyňa Pfundtner. Končím možnosť prihlásiť sa s faktickými poznámkami. Nech sa páči, pán spravodajca.
Mihál, Jozef, poslanec NR SR (2015-11-11):
Ďakujem, pani predsedajúca. Vážené kolegyne, kolegovia, pán minister, vážení prítomní, najprv mi dovoľte, aby som sa ešte vrátil k tej predošlej diskusii. Pán minister, takisto ako obce, mestá, neziskové organizácie a samotní opatrovatelia vedeli, že ten projekt má trvanie jedného roka, tak presne takisto ste to predsa vedeli aj vy. Vy ste to vedeli najlepšie. Čiže pokiaľ ste vypísali tú výzvu a pokiaľ ten projekt bude pokračovať, tak ste tak mali urobiť minimálne o pol roka skôr a mohol pokračovať po 1. novembri bez toho, že by tí ľudia boli na ulici a že by tí opatrovaní ľudia stratili svojich opatrovateľov. Pokiaľ ide o ten argument, prečo neprijmete môj pozmeňujúci návrh vo veci konateľov, spoločníkov a ďalších štatutárov obchodných spoločností, kde navrhujem v zákone o službách zamestnanosti, aby mohli byť zaradení do evidencie, aby mohli čerpať dávku v nezamestnanosti, aby štát za nich platil zdravotné poistenie v prípade, že z tej činnosti nemajú príjem, ak vy toto odôvodňujete tým, že predsa oni sú SZČO a SZČO si podáva daňové priznanie až v marci budúceho roka, tak ste, pán minister, v priamom prenose dokázali, aký ste nekompetentný, ako vôbec nerozumiete tomu, ako ten systém vôbec funguje, pretože ja v tom pozmeňujúcom návrhu hovorím o tom, či má ten spoločník, či má ten konateľ príjem z výkonu svojej funkcie. A to je príjem, ktorý je definovaný ako príjem zo závislej činnosti. A je tam väzba podľa zákona o sociálnom poistení, ktoré je vo vašej gescii. Tomu nerozumiete vôbec, pretože ak ten spoločník takýto príjem má, tak je prihlásený v tom momente v Sociálnej poisťovni. Čiže nemusíme vôbec čakať na nejaké jeho daňové priznanie. Mimochodom, on ho ani nemusí podať, ak má len takýto príjem, pretože... (Prerušenie vystúpenia predsedajúcou.)
Laššáková, Jana, podpredsedníčka NR SR (2015-11-11):
Nech sa páči, pán poslanec Mihál, máte slovo.
P. Paška, predseda NR SR: (2008-10-22):
(Hlasovanie.) 137 prítomných, všetci boli za. Konštatujem, že sme návrh zákona postúpili do druhého čítania. Ďalej.
Glváč, Martin, podpredseda NR SR (2017-12-01):
Pán poslanec Zelník.
Grendel, Gábor, podpredseda NR SR (2020-12-10):
(Zaznievanie gongu.) Panie poslankyne, páni poslanci, teraz budeme pokračovať v rokovaní o vládnom návrhu zákona, ktorým sa mení a dopĺňa zákon č. 314 o Ústavnom súde a o zmene a doplnení niektorých zákonov v znení zákona č. 413/2019. Dávam slovo pánovi podpredsedovi vlády Štefanovi Holému, aby vládny návrh zákona v druhom čítaní odôvodnil. (Rokovanie o vládnom návrhu zákona, ktorým sa mení a dopĺňa zákon č. 314/2018 Z. z. o Ústavnom súde a o zmene a doplnení niektorých zákonov v znení zákona č. 413/2019 
Z. z. , tlač 359.)
M. Číž, podpredseda NR SR: (2008-06-19):
Otváram rozpravu. Chcem vás informovať, že do rozpravy sa ako jediný prihlásil písomne pán poslanec Eduard Kukan. Po jeho vystúpení, samozrejme, dám možnosť prihlásiť sa do rozpravy ústne. Slovo má pán poslanec Kukan.
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 66, proti 36, zdržalo sa 41 poslancov. Ani tento návrh sme neschválili.
Bugár, Béla, podpredseda NR SR (2019-09-18):
Ďakujem, otváram rozpravu. Pýtam sa, či sa hlási ústne niekto do rozpravy. Dvaja páni poslanci. Končím možnosť sa prihlásiť do rozpravy ústne. Pán poslanec Ivan.
Kollár, Boris, predseda NR SR (2021-11-09):
Posledná do rozpravy – pani Bittó Cigániková. Nech sa páči, pani poslankyňa. (Reakcia z pléna.) Ty, ty, áno.
Matejička, Vladimír, poslanec NR SR (2018-06-12):
Ďakujem za slovo. Vážené panie poslankyne, vážení páni poslanci, vážený pán predsedajúci, vážený pán minister, Národná rada Slovenskej republiky uznesením č. 1140 z 10. mája 2018 pridelila vládny návrh zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony (tlač 939), na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor uznesením č. 383 z 5. júna 2018 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 173 zo 7. júna 2018 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 8 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 185 z 12. júna 2018. V citovanom uznesení výbor poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pán predsedajúci, otvorte, prosím, rozpravu.
Žiga, Peter, podpredseda NR SR (2024-09-10):
Pán poslanec Richter.
Přidal, Alojz, poslanec NR SR (2012-02-03):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Laurenčík, Milan, podpredseda NR SR (2022-02-15):
Ďakujem, takže členovia zahraničného výboru do miestnosti 149, 12.05 h začíname rokovanie a keďže je krátko pred obednou prestávkou, nebudeme kúskovať bod, ktorý by mal pokračovať, preto vyhlasujem prestávku do 14.00 h. Prajem vám dobrú chuť k obedu! (Prerušenie rokovania o 11.51 hodine.) (Pokračovanie rokovania o 14.00 hodine.)
Pleštinská, Zita, poslankyňa NR SR (2022-09-21):
Vážený pán predseda, v rozprave nevystúpil žiaden poslanec. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Košútová, poslankyňa: (2010-02-09):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie k predmetnému návrhu zákona bolo schválené uznesením 9. februára 2010. Konštatujem, že uvedený návrh spĺňa z formálnej stránky všetky náležitosti, ako i náležitosti určené v legislatívnych pravidlách. Zo zmien vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu s Ústavou Slovenskej republiky, o súvislostiach s inými zákonmi a medzinárodnými zmluvami, o zhode súčasného stavu, z hodnotení o dôvode potreby novej právnej úpravy, o hospodárskom a finančnom dopade a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona nie je upravená v práve Európskych spoločenstiev, v práve Európskej únie je upravená. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady z 8. februára 2010 č. 1525 navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem výbor pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončila som, otvorte, prosím, rozpravu.
P. Hrušovský, predseda NR SR: (2004-10-28):
Pristúpime k ďalšiemu bodu programu písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 28. septembra 2004 (tlač 910). Otváram rozpravu. Pýtam sa, či sa chce niekto z poslancov prihlásiť. Dvaja páni poslanci. Končím možnosť podania ďalších prihlášok. Nech sa páči, pán poslanec Fajnor. K. Fajnor, poslanec: Ďakujem pekne, pán predseda. Vážený pán minister, ide o odpoveď pána ministra Ruska a podpredsedu vlády. V odpovedi na moju interpeláciu zo dňa 23. septembra 2004 uvádzate, že Enel – a budem konkrétny a krátky – nie je štátny podnik, ale štátna akciová spoločnosť. Ja som sa nepýtal na formu podniku, ktorého majiteľom je štát, ale o samotný fakt, že taliansky štát má 50,3 % akcií, ako aj rozhodovaciu a riadiacu právomoc. Informujete ma, že Enel, ktorý má kúpiť 66 % akcií Slovenských elektrární, a. s., pripravuje predaj 20-percentného balíka Enelu prostredníctvom ich umiestnenia na kapitálovom trhu. Považujem za veľmi nebezpečné predávať spoločnosť a nevediac komu. Čo ak nový majiteľ 20 % spolu s majiteľmi Enelu rozhodnú ako noví majitelia Slovenských elektrární o ich eventuálnom útlme a vy nebudete tomu schopný zabrániť? V súvislosti s mojou námietkou, že Enel nemá skúsenosti z prevádzky jadrových elektrární, ma chcete presvedčiť listom, ktorý ste dostali z Enelu, v ktorom je vyjasnená jeho jadrová skúsenosť. Musím vám však povedať, že je všeobecne známe, a konzultoval som to aj s odborníkmi v tejto oblasti, že jadrová skúsenosť Enelu skončila v roku 1989 a 1990. Po tretie, vážený pán minister, čo sa týka výšky ceny, namietate, že mnou uvedený odhad nie je odôvodnený žiadnymi relevantnými údajmi. Ak nemáte relevantné údaje, tak vás žiadam, aby ste okamžite zastavili privatizáciu Slovenských elektrární a v niektorých bodoch, čo sa týka ceny, uvediem prečo: Po prvé, pred oddelením prenosovej sústavy Slovenských elektrární bola cena Slovenských elektrární stanovená súborom súdnych znalcov na viac ako 60 mld. Sk. Slovenské elektrárne a ČEZ sa vyvíjali paralelne podľa tých istých princípov niekoľko desiatok rokov a majú prakticky zhodnú technickú a bezpečnostnú úroveň, taktiež investičné programy a údržba sa realizovali na veľmi podobnej úrovni. Z hľadiska inštalovaného výkonu a výroby elektrickej energie možno povedať, že Slovenské elektrárne predstavujú zhruba 45 % ČEZ-u. Česká vláda zastavila proces privatizácie, keď nedostala ponuku na očakávanej úrovni 66 % akcií, t. j. 200 mld. Kč, čo predstavuje zhruba 250 mld. Sk. Preto moja cena, ktorú som uviedol, 80 až 100 mld., i keď len odhadom, je oveľa bližšie ako váš návrh. Preto vás žiadam, aby ste svoju odpoveď doplnili o relevantné odborné údaje. Ďakujem pekne.
Sulík, Richard, poslanec NR SR (2013-10-17):
Ďakujem pekne. Tak, pán Duchoň, aj vy ste nám prečítali návrh, zrejme ste mali nutkanie takýto napísať. Opäť to len potvrdzuje to, že ministerstvo financií to nemá dostatočne dobre pripravené, je to šité horúcou ihlou. A chcel by som teda ale prinajmenšom to oceniť, že bude, dúfam, teda niekoľko dní času, že ten zákon navrhovaný sa spíše do jedného celku a že to nebudú takéto siahodlhé, siahodlhé pozmeňovacie návrhy. A že aspoň legislatívci si to budú môcť prečítať. Lebo takto horúcou ihlou šitých vecí, väčšinou to dopadne tak, že potom tam sme zabudli, tam sme nevedeli, tam sme si mysleli, a sú z toho úplne zbytočné problémy. Ďakujem.
Laššáková, Jana, podpredsedníčka NR SR (2015-09-25):
Pán spravodajca, kľudne sa vydýchajte. Naozaj máme čas, takže ešte pomaly. Nech sa páči. Môžem dať aj prestávku.
Nicholsonová, Lucia, podpredsedníčka NR SR (2016-05-18):
Ďakujem pekne, pán poslanec. Na vaše vystúpenie chcú reagovať piati. Piati? Štyria páni poslanci vo faktických poznámkach. Nech sa páči, pán poslanec Baránik, máte slovo.
Hrnčiar, Andrej, podpredseda NR SR (2017-06-15):
Pani poslankyňa, vy nás tu cvičíte, pretože je vašou psou povinnosťou, keď za..., ako opoziční poslanci predkladáte zákony, aby ste tu boli prítomní. Dobre? (Potlesk.) Tak si vás, tak si vyprosujem, aby ste rozprávali, že niekto s vami cvičí. Nech sa páči, pán poslanec Vašečka. Pán poslanec Vašečka, potom bude, dostane príležitosť pani poslankyňa Jurinová sa vyrozprávať, nech sa páči.
Blanár, Juraj, poslanec NR SR (2014-11-08):
Vážená pani podpredsedníčka, vy ste mali skoro hodinový prejav, ale mal som pocit, že ste oprášili svoje vystúpenie, ktoré ste mali pripravené na schvaľovanie programového vyhlásenia vlády. A dokonca ste sa ospravedlnili, zrejme aj mne ste sa ospravedlnili za to, že čítate naše programové vyhlásenie vlády. Nemuseli ste sa ospravedlniť, ja som veľmi rád, že ste ho čítali. Ale medzitým ste si nevšimli, že mnoho vecí, ktoré ste menovali kriticky, tak sa zmenili. Agentúrne zamestnávanie dnes je úplne eliminované tým, že sa urobili zmeny v zmluvných vzťahov na dohodu. Pokiaľ ide o daňové úniky, je práve úrad, ktorý vyberá dane, finančný úrad. Obrovské úniky, ktoré tam boli, im zamedzil. To znamená, desiatky miliónov, stovky miliónov sa ušetrili. To ušlo vašej pozornosti. No a volebné kódexy ste tam menovali. Mali ste trošku počúvať viacej pána ministra Kaliňáka, ktorý hovoril, že GRECO ohodnotilo, že už nás nemusí sledovať, lebo volebné kódexy, ktoré boli schválené, spĺňajú všetky kritériá protikorupčnosti. Ale k tomu, čo ste povedali o nemocnici v Trstenej, pani podpredsedníčka. Nuž musím prehodnotiť asi vzťah ku vám, pretože ma to mrzí. Nič také som vám nepovedal. Ja som vám povedal, že dostali ste odo mňa odpoveď a určite ju dostanete aj od pani riaditeľky tejto nemocnice. Klamali ste v priamom prenose. Ale, pani podpredsedníčka, keď ste taká ochrankyňa nemocnice v Trstenej, čo ste robili, keď pán Uhliarik tam bral pľúcne oddelenie? Nebolo o vás vtedy ani počuť. Pani podpredsedníčka, keď sa oddlžovalo zdravotníctvo za vašej vlády, ktorej ste boli súčasťou, čo ste robili, keď sme kričali, že nemocnice krajské neboli oddlžené? Nikde som vás vtedy nepočul hovoriť, iba jediné, čo som sa dozvedel... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-03-23):
S reakciou na faktické poznámky pán poslanec Kotleba.
Drábiková, Lucia, poslankyňa NR SR (2023-05-18):
Ďakujem za tvoje, tvoju reakciu a naozaj vyjadrujem takú prosbu, že by sme to hlasovanie posunuli ešte. Ďakujem.
Kaník, Ľudovít, poslanec NR SR (2012-08-08):
Chcem sa poďakovať kolegovi Štefancovi za tento príspevok. A všetkým, ktorí sa čudujú a teraz mudrujú nad tým, že je tu vážna petícia, ktorej počet hlasov už dosahuje alebo sa blíži k sto tisícom, no, keby sme mali toľko členov ako strana, jedna, druhá, tretia, myslím, že celkom solídna členská základňa, ale nemáme. To sú ľudia normálne, ktorí na ulici podpisujú tieto hárky, pretože si myslia, že to, čo na nich chystáte, je zlé, že zobrať im peniaze, ktoré sa ukladajú na osobných účtoch, je zlé a že ich to poškodí. A keď sme pri príkladoch, tak aj ja poviem taký príklad s rodinou, aby sme teda dali takú protiváhu. Viete, keď je rodina, ktorá nevie vyžiť od výplaty k výplate, keď po každom mesiaci zostáva tam obrovská diera a dlh, pretože otec rodiny je rozšafný a radšej ide s vkladnou knižkou, kde sa majú ukladať rezervy, na pivo, tak ten si zaslúži naozaj panvicou po hlave, pán Blaha. Ale keď je rodina, kde ten otec si uvedomí, že toto je zlý spôsob života, a rozhodne sa odložiť každý mesiac časť z príjmov na horšie časy, tak to je zodpovedná rodina. A tá sa z tých problémov potom dostane, aj z tých dlhov, ktoré za dlhé roky pred tým nezodpovednosťou narobila. Takto to je, a preto k tomu pristupujeme. A keď sa, páni a dámy, čudujete alebo hovoríte o obštrukcii, je to len reakcia na to, že ste sa pokúsili potajomky, potichučky, poza chrbty občanov schváliť jednu z najzásadnejších zmien v tejto krajine. No nečudujte sa, že tomu bránime tak, ako môžeme. Nemáme dostatok hlasov, aby sme vás zastavili, tak sa vás musíme pokúšať zastaviť iným spôsobom.
B. Bugár, podpredseda NR SR: (2005-05-25):
Pán navrhovateľ, chcete sa vyjadriť k rozprave? Nech sa páči. D. Trnka, generálny prokurátor SR: Ja len krátko. Chcel by som sa vám poďakovať všetkým dvadsiatim siedmim, ktorí vlastne svojou prítomnosťou a diskusiou ste dali najavo, že vás nezaujímajú len jednotlivé veci, čo sa týka pikošiek vo forme Majského alebo blízko pána poslanca Mečiara alebo jednotlivých káuz, ktoré sú len mediálnym, nejakým spôsobom dávané vám do povedomia. Táto správa je činnosť za celú prokuratúru a za celý rok a postihuje to naozaj celý záber činností prokuratúry. Takže som rád, že aspoň vy ste to tuná so mnou vydržali. Na margo registra trestov. Register trestov dnes spĺňa v Slovenskej republike vysoký európsky štandard. A v rámci možného prepojenia celoeurópskeho registra trestov, kde v Európskej únii sa takéto niečo navrhuje, nie je vylúčené, že práve centrom by sa mala stať Bratislava ako hlavný nositeľ. Máme tendenciu vylepšovať aj priestory, ktoré sú tam na Kvetnej ulici. Takže v najbližšom období prebehne rekonštrukcia tejto budovy. Takže pre občana to bude ešte kvalitnejšie vybavenie. Ale upozorňujem na jednu vec, my naozaj dávame odpisy registra trestov v takých nezmyselných žiadostiach pre zamestnancov, pre podnikateľov a pod., že budem musieť prísť s návrhom na novelizáciu niektorých zákonov, ale, bohužiaľ, ich je strašne veľa. Ďakujem vám za pozornosť. (Potlesk.)
T. Cabaj, podpredseda NR SR: (2009-10-27):
Prerušujem rokovanie o tomto bode programu. Panie poslankyne, páni poslanci, budeme pokračovať, a to v prvom čítaní návrhom poslancov Národnej rady Slovenskej republiky Moniky Gibalovej a Júliusa Brocku na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona je uvedený ako tlač 1273, návrh na jeho pridelenie na prerokovanie výborom je v rozhodnutí predsedu č. 1298. Za skupinu poslancov predloží tento návrh pani poslankyňa Monika Gibalová. Nech sa páči, pani poslankyňa, máte slovo.
Bugár, Béla, podpredseda NR SR (2017-05-19):
Ďakujem. Teraz dávam slovo určenému spravodajcovi z výboru pre sociálne veci pánovi poslancovi Mihálovi, nech sa páči.
Paška, Pavol, predseda NR SR (2012-06-19):
No buď existuje informácia, ktorú podá písomne a je na výbore prerokovaná, samozrejme, výbor môže rozhodnúť potom, že bude o tom rokovať plénum, alebo žiadosť o správu a v tom začne plynúť tridsaťdňová lehota pre ministra pre to, aby pripravil materiál, ktorý je potom predmetom uznesenia, o ktorom rokuje Národná rada v pléne. Tak, ktoré z toho žiadate?
Bugár, Béla, podpredseda NR SR (2018-03-13):
Pán poslanec Klus.
Gál, Gábor, poslanec NR SR (2010-09-09):
Ďakujem za slovo, pán predsedajúci. Pán poslanec, bohužiaľ, mne sa nepodarilo včas sa prihlásiť do rozpravy, mal som pôvodne takýto zámer, aby som vedel vyjadriť svoj názor, keďže ste ma vo svojom vystúpení aj vyzvali, aby sme sa tiež ako koaliční poslanci vyjadrili. Tak veľmi v krátkosti. Trestnoprávna imunita je nám, tak ako je, na nič. Po uplynutí nášho mandátu orgány činné v trestnom konaní aj tak môžu pokračovať v trestnom stíhaní, trestný čin sa za ten čas nepremlčiava. Čiže v tomto nikoho z nás neochráni. Druhá vec je, že keď je poslanec obmedzený kvôli nejakému trestnému činu vo svojej osobnej slobode, tak aj tak na to potrebuje orgán činný v trestnom konaní, súhlas parlamentu. Čiže tá osobná sloboda nemôže byť bez súhlasu Národnej rady obmedzená. A do tretice, verte mi, ako predseda mandátového a imunitného výboru budem sa snažiť, aby u každého verejného činiteľa alebo teda poslanca, ktorý bude podozrivý zo spáchania trestného činu, bolo umožnené orgánom činným v trestnom konaní, aby v tomto konaní pokračovali aj počas jeho mandátu. Ďakujem pekne.
Pročko, Jozef, poslanec NR SR (2023-10-25):
Sľubujem. (Potlesk.)
Danko, Andrej, predseda NR SR (2018-02-08):
Ďakujem. Otváram všeobecnú rozpravu. Do rozpravy som dostal písomnú prihlášku – pani poslankyňa Kiššová a potom po písomnej je prihlásený pán poslanec Galek ústne.
Jaurová, Zora, poslankyňa NR SR (2024-01-23):
Ďakujem, pán predsedajúci. A ďakujem aj pánovi poslancovi Majerskému, lebo zdieľam vo veľkej miere taký jeho povzdych nad tým, že aký má charakter a úroveň celá táto parlamentná práca, odkedy sme sem nastúpili. A, samozrejme, ja som počúvala, čo hovorila vládna koalícia pred voľbami, takže ma nezaskočilo to, že chcú chrániť svojich ľudí alebo chcú chrániť svoje privilégiá stáť nad zákonom. Ale to, čo ma zaskočilo, je, že ako to nemajú vlastne pripravené, že akými amatérskymi a nedôstojnými spôsobmi sa pokúšajú tieto zákony presadiť. To, že tu sedíme už od začiatku decembra, to, že na jednej strane počujeme nekonečný prúd argumentov proti a na druhej iba mlčanie, ale aj to, že v uliciach stojí desaťtisíce ľudí, je vlastne toho najlepším dôkazom. A ja som sa to tu už pýtala aj v rozprave, že prečo naozaj, aké prekliatie visí nad týmto parlamentom, že tu proste nemôžme v pléne viesť naozaj dôstojnú a odbornú debatu, lebo my všetci sme sem naozaj prišli viesť tú ozajstnú parlamentnú prácu, férovo skrížiť zbrane s vládnou koalíciou a podať vlastne kvalitný výkon, aby sme ukázali, ako mohla, ako by mala fungovať parlamentná práca vo vyspelej európskej krajine. Ale, bohužiaľ, to, čo nám tu vláda predkladá, je nejaký legislatívny proces „z výšu“. A ja by som teda sa iba pripojila ku kolegom a naozaj by som poprosila ministrov, vládu, aby stiahli toto skrátené legislatívne konanie, lebo ja úprimne túžim po tom, aby tento parlament bol dôstojné miesto a naozaj, pán minister, pán predsedajúci, ja vás vyzývam k tomu, aby... (Prerušenie vystúpenia časomerom.)
Grendel, Gábor, podpredseda NR SR (2022-03-23):
Ďakujeme pekne. Záverečné slovo? (Reakcia pani Patakyovej: „Nie už som mala. Môžem odísť?“ ) Ďakujeme pekne. Prerušujem rokovanie o tomto bode programu. Nasledujúcim bodom je správa o činnosti komisárky pre deti za rok 2021. Správa má tlač 885 a spoločná správa výborov má tlač 885a. Správu uvedie komisárka pre deti pani Viera Tomanová, ktorú prosím, aby sa ujala slova. (Reakcia z pléna.) Prosím? (Reakcia z pléna.) Môžete. Ešte sekundu, pani komisárka. Procedurálny návrh – pán poslanec Suja.
Pellegrini, Peter, predseda NR SR (2014-12-10):
Ďakujem. Pán predseda Raši.
Pellegrini, Peter, predseda NR SR (2016-02-11):
Na vaše vystúpenie je jedna faktická poznámka. Končím možnosť prihlásiť sa s faktickými poznámkami. Pán poslanec Baláž, nech sa páči.
Kalmárová, Viera, poslankyňa NR SR (2024-01-09):
Ďakujem za slovo. Pán Mikulec položil rétorickú otázku, komu návrhy noviel trestných kódexov vlastne slúžia. A keďže to bola rétorická otázka, tak si na ňu aj odpovedal. A odpovedal, že neslúži obyčajným ľuďom, ale vybranej skupine. Ja teda uvediem malú ilustráciu toho, ako vláda uplatňuje, respektíve neuplatňuje princíp rovnakého, teda nediskriminačného prístupu k jednotlivým skupinám ľudí. Vzťah vlády Slovenskej republiky vo vlastnom programovom vyhlásení je definovaný k marginalizovanej rómskej komunite nasledovne: „Vláda je pripravená, berúc na zreteľ všetky špecifická marginalizovanej rómskej komunity, realizovať vo svojej politike k marginalizovaným skupinám filozofiu“, a teraz toto podčiarkujem, „rovnováhy medzi právami a povinnosťami dotknutých osôb.“ Čiže od ľudí, ktorí v niekoľkých generáciách žijú v neľudských podmienkach, nemajú vzdelanie a ich situácia je taká, že bez systematickej podpory aj vlády, a najmä vlády, nikdy nebudú mať šancu na dôstojný život, tak od týchto ľudí sa očakáva, že len v prípade, ak si budú plniť povinnosti, tak budú mať aj práva, inak nie. Ale iný vzťah je badateľný k ľuďom, ktorí sú vláde blízki. Od nich vláda nevyžaduje rovnovážny vzťah medzi právami a povinnosťami. A pripomínam, že k tým povinnostiam patrí aj dodržiavanie zákonov tejto krajiny. A teda ako sa vláda správa k tejto skupine blízkych? Pokiaľ sa blízki stanú trestne stíhanými osobami za korupciu a ekonomickú trestnú činnosť, tak vláda Slovenskej republiky predloží návrhy noviel trestných kódexov a zákona o prokuratúre, ktoré vedú k tomu, čomu by mali zabrániť. (Potlesk.)
Érsek, Árpád, poslanec NR SR (2014-10-31):
Ďakujem pekne za slovo. Pán Hlina, videl som, že ste sa prihlásili. Á, nie, nie, nie, dobre. Ja som videl, že pán Hlina sa prihlásil, tak som vedel, že musím stlačiť to tlačítko, že faktická, pretože pán Hlina... (Reakcia z pléna: „Na Hlinu nemôžeš reagovať.“ (Smiech v sále.)
Kolesík, Andrej, poslanec NR SR (2012-07-26):
Ďakujem, pani predsedajúca. Vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 59 určil za spravodajcu k vládnemu návrhu zákona, ktorým sa mení a dopĺňa zákon č. 607/2003 Z. z., pardon, k vládnemu návrhu zákona o inteligentných dopravných systémoch v cestnej doprave a o zmene a doplnení niektorých zákonov (tlač 139). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom zákonom v ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh zákona spĺňa po formálno-právnej stránke náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná a rovnako aj o tom, že predkladaný návrh bude mať negatívny vplyv na rozpočet verejnej správy, pozitívne sociálne vplyvy, pozitívny vplyv na podnikateľské prostredie, na hospodárenie obyvateľstva, na informatizáciu spoločnosti a na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 6. júla 2012 č. 121 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pani predsedajúca, skončil som, otvorte, prosím, rozpravu.
Sulík, Richard, predseda NR SR (2011-02-04):
Na faktické poznámky reaguje pán poslanec Abrhan.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 130 prítomných, 130 za. Konštatujem, že Národná rada schválila navrhované uznesenie. Ďakujem pekne, pán spravodajca. Nasleduje hlasovanie v druhom čítaní o návrhu poslancov Jozefa Habánika, Pauly Puškárovej a Karola Janasa na vydanie zákona, ktorým sa mení a dopĺňa zákon č. 131/2002 o vysokých školách, uvedené ako tlač 254, bod 46 schváleného programu. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Karolovi Farkašovskému, aby hlasovanie uvádzal. Nech sa páči. (Hlasovanie o návrhu poslancov Národnej rady Slovenskej republiky Jozefa Habánika, Pauly Puškárovej a Karola Janasa na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 254.)
Ďuriš Nicholsonová, Lucia, podpredsedníčka NR SR (2019-02-12):
Ďakujem pekne, pani spravodajkyňa. Otváram všeobecnú rozpravu. Písomnú prihlášku som nedostala, ale o slovo sa prihlásila pani navrhovateľka. Nech sa páči.
Laurenčík, Milan, podpredseda NR SR (2020-09-17):
Pán poslanec, chcete reagovať? Musíte sa prihlásiť, nech sa páči.
Hrnčiar, Andrej, podpredseda NR SR (2017-04-07):
Žiadne nie sú faktické poznámky, takže ďalším vystupujúcim v rozprave je pán poslanec Heger. Nie je tu, ideme ďalej. Pani poslankyňa Zemanová. Pán poslanec, nenatáčajte, je to v rozpore s rokovacím, je to v rozpore o rokovacom poriadku. Nech sa páči, pani poslankyňa Zemanová.
Krajčí, Marek, minister zdravotníctva SR (2020-11-24):
Ďakujem veľmi pekne. Vážený pán predsedajúci, vážené panie poslankyne, páni poslanci, účelom návrhu zákona je úprava niekoľkých oblastí v systéme verejného zdravotného poistenia na základe úlohy z plánu legislatívnych úloh vlády Slovenskej republiky, na základe uznesenia vlády Slovenskej republiky č. 400 z 24. júna 2020 úlohy C.18 a na základe podnetov z aplikačnej praxe. Návrhom zákona sa posilňuje elektronizácia v niekoľkých oblastiach vo vzťahu k poistencovi, platiteľovi poistného, poskytovateľovi zdravotnej starostlivosti a zdravotným poisťovniam. Upravuje sa riešenie duplicitných hlásení povinností platiteľov poistného a následné zavedenie časového limitu pre inštitúcie, ktoré poskytujú sociálne zabezpečenie poistencom, a termíny na predkladanie údajov do ročného zúčtovania prostredníctvom online pobočiek. Upravuje sa prerozdeľovací mechanizmus, do ktorého sa zavádza koncept nadlimitnej sumy, určenie postupu pre zníženie minimálneho vymeriavacieho základu a upravuje sa do súladu rozsah údajov a informácií na preukaze poistenca s údajmi uvedenými na prihláške do zdravotnej poisťovne. Návrhom zákona sa tiež určuje obdobie, v ktorom je za azylantov platiteľom poistného štát, a úhrada zdravotnej starostlivosti poskytnutej osobe, ktorej je priznaná doplnková ochrana, sa presúva z pôsobnosti Ministerstva vnútra Slovenskej republiky na Ministerstvo zdravotníctva Slovenskej republiky. Toľko úvodom k zákonu. Vážený pán predsedajúci, panie poslankyne, páni poslanci, verím, že predložený návrh zákona podporíte. Ďakujem.
Pellegrini, Peter, predseda NR SR (2015-09-25):
Ďakujem veľmi pekne. Otváram všeobecnú rozpravu. Konštatujem, že som do rozpravy nedostal žiadnu písomnú prihlášku. Pýtam sa, či sa niekto do rozpravy hlási ústne. Končím možnosť prihlásiť sa do rozpravy ústne. Vystúpia dvaja páni poslanci. Ako prvý pán poslanec Beblavý, po ňom sa prihlásil pán poslanec Radošovský. Nech sa páči, pán poslanec, máte slovo.
Nash, Natália, poslankyňa NR SR (2023-12-19):
Ďakujem pekne za slovo. Ďakujem, Dana Kleinert, ja som nesmierne rada, že máme v hnutí takéto odborníčky, ako si ty. Veľmi správne ste aj so Zorou Jaurovou dospeli k záveru, že šport a cestovný ruch má len niekoľko a aj to menej významných prienikov. Naopak, že cestovný ruchu je neoddeliteľnou súčasťou hospodárstva ako jeden z jeho dôležitých sektorov. Preto je potrebné, aby bol riadený ministerstvom hospodárstva, a nie ministerstvom športu. Súhlasím, že s rastúcim výskytom nenávistných, rasistických, homofóbnych prejavov v našej krajine môže utrpieť atraktivita v našej krajine pre zahraničných turistov. A preto si myslím, že boj proti týmto negatívnym javom by mal byť prioritou tejto vlády a nie vznik nového úradu. Veľmi rada váš pozmeňujúci návrh podporím. Ďakujem veľmi pekne.
P. Paška, predseda NR SR: (2010-02-04):
Budeme pokračovať druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení. (Rokovanie o v ládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov.) Je to tlač 1315. Spoločná správa je pod č. 1315. Poprosím pána podpredsedu vlády a ministra vnútra Roberta Kaliňáka, aby uviedol vládny návrh.
Žiga, Peter, podpredseda NR SR (2024-06-20):
Ďakujem pekne. Vyhlasujem prestávku do 11.20 h. (Prestávka.)
J. Burian, poslanec: (2008-02-05):
Zatiaľ, čo som počul, boli fakt prízemné diskusie o tom, teda, povedzme, o kurzových rozdieloch. Takže ja dúfam, že aj tým uznesením Národnej rady, kde sa jasným spôsobom prijme 236 mil. eur, nespochybní nikto, že sa dala urobiť na trhu táto transakcia, malý market, kde sa denne obchoduje s peniazmi, je to niekoľko miliárd dolárov, eur, základných mien, ktoré sú obchodovateľné medzinárodne. Čiže táto transakcia sa dala urobiť ľavou zadnou. Musím zodpovedne povedať, že referent u môjho bývalého zamestnávateľa by to urobil bez problémov. Bol by to referent s nejakou polročnou praxou. Čiže dovolím si povedať, že určite by to mali zabezpečiť aj poradcovia, aj každý, kto len trocha tomu rozumie. Že to štáty iné nerobili ani Česká republika, je logické. Ak je euro menou, ktorou je, Česká republika má devízovú pozíciu, tak asi zbytočne by robili nejaké poistenie, to ani nemá zmysel. Čiže keby sa to urobilo u nás v pomere 70 : 30, nikto by nespochybnil túto transakciu. Pokiaľ sa týka pána poslanca Miššíka. Ja som v 99 % vystupoval iba číselne a odborne. Tú poslednú časť som si nechal preto, lebo celý čas sa tu hovorilo o nejakých dymových clonách, nedostatku demokracie. A bojím sa, že tým nedostatkom demokracie je niečo iné, je pošliapanie hodnôt, ktoré ja ako človek, ktorý vstupoval do tejto Národnej rady, bral som za prioritné a za určujúce. Ďakujem.
Laurenčík, Milan, podpredseda NR SR (2021-12-07):
Na faktické poznámky bude teraz reagovať pán poslanec Matúš Šutaj Eštok, nech sa páči.
Hrnčiar, Andrej, podpredseda NR SR (2017-03-30):
Nie, nie, práveže áno, musíte, lenže na konci potom už nevystupujete v rozprave. Na záver rozpravy sa prečíta.
Kollár, Boris, poslanec NR SR (2016-09-09):
Ďakujem pekne, pán predsedajúci. Dobré ráno všetkým prajem, kolegyne, kolegovia. Včera sme si vypočuli veľmi pekný, veľmi peknú rozpravu od pána kolegu Hegera a ja musím sa s ním len stotožniť, skutočne ako on povedal, že je tu nováčik, ja som tu nováčik tiež a očakával som, že tunák v parlamente skutočne sa stretnem s takou minimálnou slušnosťou alebo, alebo s pochopením k..., k citu k právu, ale vidím, že z vládnej koalície tuná prichádza návrh zákona o rokováku, ktorý vôbec to právo si nectí a nectí si ani elementárnu spravodlivosť rovnosti pre všetkých. Ďakujem.
Sopko, Miroslav, poslanec NR SR (2018-09-17):
Ďakujem za slovo, pán predsedajúci. No ďakujem za potvrdenie tých vecí, ktoré som tu spomínal, a v krátkosti k tej výtke. Ja nikdy nerozlišujem deti na základe toho, odkiaľ sú, kde sa narodili, vždy sa pozerám na to, v akom stave chudoby, a hovorme o tom už otvorene konečne, v akom stave chudoby sa nachádzajú. Nie každý má to šťastie, že sa narodí a má pred sebou prestretý stôl. Máme tu obrovské množstvo detí, ktoré už dnes postihuje generačná chudoba, za ktorú ony nemôžu. A ja rozhodne nebudem rozlišovať medzi takýmito deťmi a všetkými ostatnými. V prvom rade však opatrenie, ktoré sa prijíma, má robiť všetko pre to, aby sme pomohli tým, ktorí to šťastie nemali. To je tá sociálnosť, ktorá funguje ešte v tomto štáte a ktorá by mala fungovať pri všetkom, keď sa na akýkoľvek problém pozeráme. Čiže nerozlišovať, ale zároveň aj zdôrazňovať, kde treba vykonať potrebnú intervenciu, mnohokrát aj včasnú intervenciu, ktorá sa týka aj zdravotného znevýhodnenia a všetkého ostatného, pretože toto je pre nás najdôležitejšie. Pokiaľ nebudeme pozerať na všetky deti rovnako a zároveň nebudeme sa snažiť dvíhať tie, ktoré nemali to šťastie, môžeme tu len vytvárať báje a fantázie o tom, akí sme sociálni a akú spoločnosť tu chceme vybudovať. Ďakujem.
P. Paška, predseda NR SR: (2010-06-10):
Sme v treťom čítaní . Otváram rozpravu v treťom čítaní. Nie je záujem o rozpravu. Vyhlasujem ju za skončenú a budeme hlasovať.
J. Jasovský, poslanec: (2001-10-18):
Čiže asi informácia vlády, a mám pocit, že informácia by mala byť dosť rýchla vzhľadom na to,  že iste viete, v zahraničných médiách je značná panika, ktorá sa môže preniesť aj na Slovensko. Ďakujem pekne.
Zmajkovičová, Renáta, podpredsedníčka NR SR (2012-10-18):
Teraz vystúpi v rozprave pán poslanec Abrhan a pripraví sa pán poslanec Fecko.
Blahová, Natália, poslankyňa NR SR (2011-07-01):
Ďakujem, pán predsedajúci. Pán Paška, Ďuri traktorista, toto vaše prirovnanie ako podobné perly ducha určite opäť vojdú do análov. Ďuri vám bude určite blahorečiť, keď mu dáte každý deň desať eur len tak bez práce. Ak sa vám to zdá spravodlivé, solidárne a dobré, pokojne sa s Ďurim kamaráťte. Hlavne nenúťte ostatných, aby robili to isté čo vy. Solidarita je podľa vás bezuzdné rozhadzovanie. Mohli sme sa o tom v minulých rokoch presvedčiť. Solidarita ale znamená dobrovoľnú spoločenskú súdržnosť, ochotu k vzájomnej pomoci a podpore v rámci skupiny. Pán Paška, bližšia košeľa ako kabát, naša solidárnosť má vzťah v prvom rade k našim občanom a až potom k nezodpovednému hospodáreniu ostatných krajín. (Potlesk.)
Glváč Martin, podpredseda NR SR (2017-09-07):
Pani poslankyňa Krištúfková, poprosím, nepoužívať telefón na fotografovanie v sále. Ďakujem.
Laššáková, Jana, podpredsedníčka NR SR (2012-07-26):
Zaujmite miesto určené pre navrhovateľov a opäť dávam slovo poslancovi Kolesíkovi, aby Národnej rade podal spravodajskú informáciu. Nech sa páči, pán poslanec.
Hrnčiar, Andrej, podpredseda NR SR (2020-02-20):
Pani poslankyňa Zimenová nie je v rokovacej sále, pán poslanec Laurenčík nie je v rokovacej sále. Nech sa páči, pani poslankyňa Zemanová. Chcel by som poprosiť všetkých vystupujúcich, pretože už som mal viacero pripomienok od vašich, od našich kolegov, prerokovávame skrátené legislatívne konanie. Neho..., ešte nerokujeme o veci, o merite veci. Rokujeme len o návrhu na skrátené legislatívne konanie, tak bol by som rád, keby ste dodržiavali rokovací poriadok.
Pellegrini, Peter, podpredseda NR SR (2020-07-15):
Ďakujem pekne. S reakciou na faktické, pán poslanec Gyimesi.
Pčolinský, Peter, podpredseda NR SR (2023-03-22):
Otváram rozpravu, do rozpravy som dostal dve písomné prihlášky. Pani poslankyňa Petra Hajšelová, nech sa páči, a pán poslanec Viskupič, ale nakoľko pán poslanec je aj spravodajca, tak dle uvážení, môžte požiadať o slovo kedykoľvek. Pani poslankyňa, nech sa páči.
Hrnčiar, Andrej, podpredseda NR SR (2016-06-21):
Pán poslanec Farkašovský.
Mihál, Jozef, poslanec NR SR (2014-11-08):
Aha, ide to. Ďakujem za slovo. Pán poslanec Blaha, na čo boli dobré tieto rečičky? Vám nestačilo, čo vám pred chvíľkou povedal pán poslanec Lipšic, ako odkryl to prepojenie medzi firmou Medical Group a Pentou, že sídlia na rovnakej adrese v daňovom raji v Belize? To vám nestačí? Vy tu budete niečo rozprávať o slušnej ľavici?! Tak ja by som vám rád pripomenul, že ak sa niekto považuje za slušnú ľavicu, tak by nemal kradnúť. Ak sa niekto považuje za slušného ľavicového politika, tak by nemal byť skrytý majiteľ schránkovej firmy niekde v daňovom raji. Ak sa považujete za slušného človeka, tak nekryte zlodejov, podvodníkov a organizované zločinecké skupiny. Ak hovoríte, že s nami súhlasíte, že to bola rozkrádačka, tak potom aj s nami hlasujte za odvolanie tých, ktorí sú skutočne zodpovední za túto rozkrádačku. A viete, koho tým myslím. Tých dvoch kráľov, nie tie dve dámy, ktoré ste obetovali. A hrdinsky tu teraz o tom ešte aj vy rozprávate, ako ich premiér, hrdina, zbabelý hrdina odvolal. Vy tu budete niečo rozprávať o podpore mladých ľudí, mladých rodín, že ste im umožnili bicyklovať zadarmo? Pozrite sa, čo ste spravili pre mladé rodiny! Nezvyšujete im daňový bonus, nezvyšuje im prídavky na deti, nezvyšujete im rodičovské príspevky. Zobrali ste im výhody na manželku, daňové. Jediné, čo minister Richter pre mladé rodiny urobil, je to, že zaviedol nové tlačivo, ktoré musia vypĺňať, keď ich dieťa má tri roky. Pozrite si, čo ste spravili pre mladé rodiny. Figu borovú!!!
P. Hrušovský, podpredseda NR SR: (2001-09-17):
P. Finďo, poslanec: ... na uznesenie, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že návrh zákona prerokuje v druhom čítaní.
J. Halecký, poslanec: (2007-03-29):
Ale chcem len pripomenúť, že ide približne o 60 až 100 tisíc nájomníkov v týchto reštituovaných bytoch a pokiaľ by sme nerešpektovali ich sociálnu a bytovú situáciu, mohli by sme ich pripraviť o bývanie a dostať do bezvýchodiskovej situácie až s konečným dosahom, že viacerí z nich by mohli byť bezdomovci. Preto chcem ešte zdôrazniť aj druhý fakt, a to ten, že väčšinu týchto reštituovaných bytov vlastní mesto, nielen súkromníci, a mesto bude týmto zákonom, ktorý má len dočasnú platnosť, prinútené, aby riešilo situáciu týchto nájomníkov. Myslím, že sú spôsoby, či už mesto, myslím, cez ministerstvo výstavby, alebo, ako už bolo spomínané, aj ministerstvo práce, sociálnych vecí a rodiny, aby sa tomu akútne venovali a aby pomohli týmto nájomníkom vyriešiť ich bytovú situáciu, lebo riešiť to tak, že ich vyhodíme z bytu, nie je možné. A myslím si, že v týchto bytoch je to nájomné ekonomicky odôvodnené. Takže situácia asi nestojí tak, koho by sme mali ochraňovať, ale bývanie je základné právo a my sme povinní týmto ľuďom pomôcť. Ďakujem.
M. Číž, podpredseda NR SR: (2010-01-29):
Slovo má pán poslanec Kahanec.